b'\n_START_ARTICLE_\nJani Paasonen\n_START_SECTION_\nUra\n_START_PARAGRAPH_\nPaasonen voitti vuonna 1996 juniorien SM-hopeaa, aloitettua ralliuransa vain vuotta aiemmin. Ensimm\xc3\xa4isen MM-osakilpailunsa h\xc3\xa4n ajoi vuonna 1997 Suomessa, sijoittuen N-ryhm\xc3\xa4ss\xc3\xa4 Mitsubishill\xc3\xa4\xc3\xa4n seitsem\xc3\xa4nneksi. Vuonna 2000 Paasonen voitti N-ryhm\xc3\xa4n Suomen mestaruuden._NEWLINE_Vuoden 2001 Ruotsin MM-rallissa Paasonen p\xc3\xa4\xc3\xa4si ajamaan ensimm\xc3\xa4ist\xc3\xa4 kertaa WRC-autolla MM-tasolla. Kilpailu Ford Focus WRC:ll\xc3\xa4 p\xc3\xa4\xc3\xa4ttyi kuitenkin keskeytykseen, ja sama kohtalo toistui my\xc3\xb6s kes\xc3\xa4ll\xc3\xa4 Suomen MM-rallissa. Seuraavana vuonna Paasonen p\xc3\xa4\xc3\xa4si ajamaan Mitsubishin tehdastallin kolmatta autoa kuudessa rallissa, joista parhaana saavutuksena kahdeksas sija. Tuolloin pisteit\xc3\xa4 jaettin kuitenkin vain kuudelle parhaalle, joten Paasosen pistetili j\xc3\xa4i avaamatta._NEWLINE_Kaudella 2004 Paasonen p\xc3\xa4\xc3\xa4si ajamaan kotikisassaan Suomessa \xc5\xa0kodan tehdastallin autolla, ja onnistui kuudennella sijallaan hankkimaan ensimm\xc3\xa4ist\xc3\xa4 kertaa MM-pisteit\xc3\xa4. Hyvien suoritusten ansiosta Paasonen p\xc3\xa4\xc3\xa4si seuraavalle kaudelle vakituiseksi osaksi Skodan tiimi\xc3\xa4, jakaen tallin toisen auton maanmiehens\xc3\xa4 Janne Tuohinon kanssa. Samana vuonna Paasonen juhli N-ryhm\xc3\xa4n MM-pronssia ker\xc3\xa4ten 29 pistett\xc3\xa4. Maailmanmestaruuden vei Niall McShea (35 pistett\xc3\xa4) ennen Toshihiro Araita (30 pistett\xc3\xa4).'